ວັນທີ 20 ພະຈິກ, ສະພາຄວາມໝັ້ນຄົງສະຫະປະຊາຊາດ ໄດ້ຈັດກອງປະຊຸມ ຂັ້ນສູງທາງອອນລາຍກ່ຽວກັບຫົວຂໍ້ “ສະພາຄວາມໝັ້ນຄົງ ອາດຈະເຮັດສິ່ງໃດສິ່ງໜຶ່ງເພື່ອໜູນຊ່ວຍວິວັດທະນາການສັນຕິພາບຢູ່ອາບການິດສະຖານ”.
ກອງປະຊຸມມີການເຂົ້າຮ່ວມຂອງທ່ານ Ashraf Ghani ປະທານາທິບໍດີ ອາບການິດສະຖານ, ທ່ານ Mohammed bin Abdulrahman Al-Thani ຮອງນາຍົກລັດຖະມົນຕີ, ລັດຖະມົນຕີກະຊວງການຕ່າງປະເທດ ກາຕາ, ທ່ານ Simon Coveneyຮອງນາຍົກລັດຖະມົນຕີ, ລັດຖະມົນຕີ ການຕ່າງປະເທດ ແລະ ປ້ອງກັນຊາດ ສ.ໄອແລນ, ລັດຖະມົນຕີກະຊວງການຕ່າງປະເທດ ເຢຍລະມັນ, ນອກແວ, ແຟນລັງ...
ໃນບົດກ່າວປາໄສ, ທ່ານ Ashraf Ghani ໄດ້ຢັ້ງຢືນຄຳໝັ້ນສັນຍາຂອງ ລັດຖະບານ ອາບການິດສະຖານ ເພື່ອມຸ່ງໄປສູ່ການແກ້ໄຂການປະທະກັນໂດຍສັນຕິວິທີ, ໃນນັ້ນມີການມອບສົ່ງຊະເລີຍເສິກໃຫ້ແກ່ກະລັງຕາລາບານ ເພື່ອແນໃສ່ສ້າງເງື່ອນໄຂຢ່າງສະດວກໃຫ້ແກ່ການເຈລະຈາສັນຕິພາບ.
ບັນດາປະເທດ ແລະ ນັກບັນລະຍາຍໄດ້ຊົມເຊີຍເລື່ອງດຳເນີນການເຈລະຈາສັນຕິພາບຄັ້ງປະຫວັດສາດລະຫວ່າງລັດຖະບານອາບການິດສະຖານ ແລະ ກຳລັງຕາລີບານ ເຊິ່ງໄດ້ເລີ່ມດຳເນີນເມື່ອວັນທີ 12 ກັນຍາ 2020 ຢູ່ ໂດຮາ (ກາຕາ). ທ່ານເອກອັກຄະລັດຖະທູດ ດັ້ງດິ່ງກຸຍ, ຫົວໜ້າຄະນະຜູ້ຕາງໜ້າຫວຽດນາມ ປະຈຳສະຫະປະຊາຊາດ ໄດ້ຢືນຢັນຄືນໃໝ່ການສະໜັບສະໜູນວິວັດທະນາການສ້າງສັນຕິພາບໂດຍຊາວອາບການິດສະຖານເປັນຜູ້ນຳພາ ແລະ ເປັນເຈົ້າຂອງ ແລະ ປາດຖະໜາວ່າ, ບັນດາຝ່າຍຈະບັນລຸໄດ້ຂໍ້ຕົກລົງຢຸດຍິງໄລຍະຍາວເພື່ອສ້າງສະພາບແວດລ້ອມໃຫ້ມີສະຖຽນລະພາບ ແລະ ສະດວກໃຫ້ແກ່ການເຈລະຈາສັນຕິພາບ.
ບຸນຄົງ